
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2212 

14 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίου με τίτλο «Εργαστήριο Εκπαι¬ 
δευτικής Ψυχολογίας και Ειδικών Εκπαιδευτικών 
Αναγκών» στο Παιδαγωγικό Τμήμα Δημοτικής Εκ¬ 
παίδευσης του Δημοκρίτειου Πανεπιστημίου Θρά¬ 
κης και Καθορισμός του εσωτερικού του κανονι¬ 
σμού. 1 

Ίδρυση Εργαστηρίου με τίτλο «Εργαστήριο Γεθολο¬ 
γίας - Γεωγραφίας» στο Παιδαγωγικό Τμήμα Δη¬ 
μοτικής Εκπαίδευσης του Δημοκρίτειου Πανεπι¬ 
στημίου Θράκης και Καθορισμός του εσωτερικού 

του κανονισμού. 2 

Ίδρυση Εργαστηρίου με τίτλο «Εργαστήριο Ιστορίας 
της Παιδείας και της Εκπαίδευσης» στο Παιδα¬ 
γωγικό Τμήμα Δημοτικής Εκπαίδευσης του Δημο- 
κρίτειου Πανεπιστημίου Θράκης και Καθορισμός 

του εσωτερικού του κανονισμού. 3 

Ίδρυση Εργαστηρίου με τίτλο «Εργαστήριο έρευ¬ 
νας και διδασκαλίας της ελληνικής γλώσσας» στο 
Παιδαγωγικό Τμήμα Δημοτικής Εκπαίδευσης του 
Δημοκρίτειου Πανεπιστημίου Θράκης και Καθο¬ 


ρισμός του εσωτερικού του κανονισμού. 4 

ΑΠΟΦΑΣΕΙ Σ 

Αριθμ. Α395 (1) 


Ίδρυση Εργαστηρίου με τίτλο «Εργαστήριο Εκπαιδευ¬ 
τικής Ψυχολογίας και Ειδικών Εκπαιδευτικών Ανα¬ 
γκών» στο Παιδαγωγικό Τμήμα Δημοτικής Εκπαίδευ¬ 
σης του Δημοκρίτειου Πανεπιστημίου Θράκης και 
Καθορισμός του εσωτερικού του κανονισμού. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195), 

ϋ. του άρθρου 8 του Ν.4009/2011 (Α' 195/6.9.2011) «Για 
τη δομή, λειτουργία, διασφάλιση της ποιότητας των 


σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

μι. της παρ. 24 του άρθρου 80 του Ν. 4009/2011, όπως 
προστέθηκε με το άρθρο 96 του Ν. 4310/2014 (Α' 258/ 
8-12-2014) «Ερευνα Τεχνολογική Ανάπτυξη και Καινοτο¬ 
μία και άλλες διατάξεις», 

ιν. της παρ. 2 περ. γ του άρθρου 5 του Ν. 4009/2011. 

2. Το με αριθ. 847/15-6-2015 (Α5888/17-6-2015) έγγραφο 
του Παιδαγωγικού Τμήματος Δημοτικής Εκπαίδευσης 
του Δ.Π.Θ. 

3. Την αριθ. 25/10/18 Ιουνίου 2015 (Α5888/2-7-2015), από¬ 
φαση της Συγκλήτου του Δημοκρίτειου Πανεπιστημίου 
Θράκης. 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Δημοκρίτειου Πανεπι¬ 
στημίου Θράκης σύμφωνα με το από 17-6-2015 υπηρε¬ 
σιακό σημείωμα της Διεύθυνσης Οικονομικής Διαχείρι¬ 
σης του Δημοκρίτειου Πανεπιστημίου Θράκης στο οποίο 
αναφέρεται ότι το Εργαστήριο θα λειτουργεί με ίδιους 
πόρους και δεν θα επιβαρύνει τον προϋπολογισμό του 
Δ.Π.Θ. (άρθρο 90 του κώδικα Νομοθεσίας για την Κυ¬ 
βέρνηση και τα Κυβερνητικά όργανα του Π.δ. 63/2005), 
αποφασίζουμε: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ 

«ΕΡΓΑΣΤΗΡΙΟ ΕΚΠΑΙΔΕΥΤΙΚΗΣ ΨΥΧΟΛΟΓΙΑΣ 
ΚΑΙ ΕΙΔΙΚΩΝ ΕΚΠΑΙΔΕΥΤΙΚΩΝ ΑΝΑΓΚΩΝ» 

Άρθρο 1 
Ίδρυση 

Ιδρύεται το εργαστήριο του Παιδαγωγικού Τμήμα¬ 
τος Δημοτικής Εκπαίδευσης του Δημοκρίτειου Πανε¬ 
πιστημίου Θράκης, με την επωνυμία «Εργαστήριο Εκ¬ 
παιδευτικής Ψυχολογίας και Ειδικών Εκπαιδευτικών 
Αναγκών (Ε.Ε.Ψ.Ε.Ε.Ε.) - ΕάυοαίίοηαΙ ΡεγοίιοΙοργ αηά δροοίαΙ 
ΕάυοαίίοπαΙ Νθθάε ίαό (ΕΩ.Ρ5Υ.5ΕΝ. ίαό). Το εργαστήριο 
δημιουργείται για να καλύψει κυρίως τις εκπαιδευτικές 
αλλά και τις ερευνητικές δραστηριότητες των φοιτητών 
αλλά και του προσωπικού του Τμήματος στα γνωστικά 
αντικείμενα της Εκπαιδευτικής Ψυχολογίας και της Ειδι¬ 
κής Εκπαίδευσης, με βασικό σκοπό τη συλλογή, επεξερ¬ 
γασία και αξιοποίηση ερευνητικών δεδομένων για την 
κατανόηση και για τη βελτίωση της εκπαιδευτικής πράξης. 

Αρθρο 2 
Αποστολή 

Το εργαστήριο έχει ως αποστολή: 
α) Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Παιδαγωγικού Τμήματος Δημοτικής Εκπαίδευσης. 

β) Τη διεξαγωγή βασικής και εφαρμοσμένης έρευνας 
στα γνωστικά αντικείμενα της Εκπαιδευτικής Ψυχολο¬ 
γίας και της Ειδικής Εκπαίδευσης και των εφαρμογών 
τους στην εκπαιδευτική πράξη. 

γ) Την ανάπτυξη και εφαρμογή εκπαιδευτικών προ¬ 
γραμμάτων παρέμβασης για την αντιμετώπιση συναι¬ 
σθηματικών, συμπεριφορικών, γνωστικών/μαθησιακών, 
κοινωνικών, πολιτισμικών ή εκπαιδευτικών δυσλειτουρ¬ 
γιών που παρεμποδίζουν την ομαλή διαδικασία της μά¬ 
θησης και την ένταξη των μαθητών/φοιτητών με ή χωρίς 
σωματικές ή νοητικές δυσλειτουργίες στο μαθησιακό, 
σχολικό και κοινωνικό περιβάλλον. 

δ) Τη συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 
ημεδαπής ή της αλλοδαπής στο πλαίσιο ακαδημαϊκών 
ή ερευνητικών προγραμμάτων. 

ε) Τη συνεργασία με άλλα Ερευνητικά Εργαστήρια, 
Κέντρα Ερευνών, Οργανισμούς, Ινστιτούτα, Επιχειρήσεις, 
δήμους, κοινότητες και λοιπούς κοινωνικούς και επιστη¬ 
μονικούς φορείς και κοινωφελή ιδρύματα, καθώς και με 
Καθηγητές και Λέκτορες του Τμήματος ή άλλων Τμημά¬ 
των του Δημοκρίτειου Πανεπιστημίου Θράκης, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

στ) Την οργάνωση σεμιναρίων, διαλέξεων, ημερίδων, συ¬ 
μποσίων, συνεδρίων, εκπαιδευτικών προγραμμάτων και κάθε 
μορφής εκπαίδευσης και επιμόρφωσης σχετικά με τους 
στόχους και τα γνωστικά αντικείμενα του εργαστηρίου. 

ζ) Την παραγωγή και διάθεση εκπαιδευτικού υλικού, 
δημοσιεύσεων και σχετικών με τους στόχους του ερ¬ 
γαστηρίου εκδόσεων. 

η) Την παροχή υπηρεσιών σύμφωνα με τα προβλεπό- 
μενα στο Ν. 159/1984 (Α' 53). 

θ) Την παροχή ατομικής και/ή ομαδικής ψυχολογικής 
στήριξης και συμβουλευτικής σε φοιτητές, εκπαιδευτι¬ 
κούς και άτομα της τοπικής κοινωνίας με ή χωρίς σωμα¬ 
τικές ή νοητικές δυσλειτουργίες, καθώς και τη στήριξη 
του εκπαιδευτικού έργου που επιτελείται στα σχολεία. 

Αρθρο 3 
Προσωπικό 

Τ ο προσωπικό του Εργαστηρίου απαρτίζεται από Καθη¬ 
γητές και Λέκτορες του οικείου Τμήματος ή άλλου που η 
ειδικότητά τους σχετίζεται με την αποστολή και τα γνω¬ 
στικά αντικείμενα που καλύπτει το εργαστήριο, όπως αυτά 
περιγράφονται στο άρθρο 1 του παρόντος, καθώς και από 
Ειδικό Ερευνητικό Προσωπικό (Ε.Ε.Π.) και Εργαστηριακό 
Διδακτικό Προσωπικό (Ε.ΔΙ.Π.) μέλη του Ειδικού Τεχνικού 
Ερευνητικού Προσωπικού (Ε.Τ.Ε.Π.) του Τμήματος και λοιπό 
επιστημονικό και τεχνικό προσωπικό που τοποθετείται σε 
αυτό σύμφωνα με τις κείμενες διατάξεις. 

Αρθρο 4 

Διοίκηση - αρμοδιότητες 

1. Το εργαστήριο διευθύνεται από τον Διευθυντή που 
είναι Καθηγητής του οικείου Τμήματος, διαθέτει διοικη¬ 
τικά και οργανωτικά προσόντα καθώς και ουσιαστικές 


γνώσεις και εμπειρία στους γνωστικούς τομείς της Εκ¬ 
παιδευτικής Ψυχολογίας και Ειδικής Εκπαίδευσης και 
ορίζεται με τη διαδικασία του άρθρου 28 παρ. 22 του 
Ν. 2083/1992 (Α' 159), όπως ισχύει κάθε φορά σε συνδυ¬ 
ασμό με τις διατάξεις της παρ. 5α του άρθρου 80 του 
Ν. 4009/2011 (Α' 195) 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982, σε συνδυασμό με τις διατάξεις 
της παρ. 5α του άρθρου 80 του Ν. 4009/2011, μεταξύ 
των οποίων περιλαμβάνονται η ευθύνη της εύρυθμης 
λειτουργίας του εργαστηρίου, ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του εργαστηρίου, ο καθορισμός και η εφαρμογή 
της γενικής πολιτικής και της υλοποίησης των στόχων 
του, η μέριμνα για την οικονομική διαχείριση των εσό¬ 
δων του, η μέριμνα για την κατανομή των χώρων του 
εργαστηρίου, η μέριμνα για τη στελέχωσή του με το 
αναγκαίο προσωπικό, ο ορισμός των υπευθύνων για τα 
αναλώσιμα υλικά και τον κινητό εξοπλισμό, η υπογραφή 
κάθε έγγραφου, λογοδοτεί δε στη Συνέλευση και στον 
Πρόεδρο του οικείου Τμήματος. 

Αρθρο 5 
Εγκατάσταση 

Το εργαστήριο θα εγκατασταθεί στον 2ο όροφο του 
παλιού κτηρίου της Σχολής Επιστημών Αγωγής του 
Δημοκρίτειου Πανεπιστημίου Θράκης, στη θέση του 
Εργαστηρίου Ειδικής Παιδαγωγικής, σε χώρο εμβαδού 
28τ.μ. (αναγράφει τον αριθμό 11 έξω από την πόρτα) 
του οποίου το Ε.Ε.Ψ.Ε.Ε.Ε. αποτελεί μετονομασία και 
συνέχεια. Χώροι των εργαστηρίων είναι εκείνοι στους 
οποίους εκτελούνται δραστηριότητες συναφείς με την 
αποστολή του, συμπεριλαμβανομένων και των ειδικών 
εγκαταστάσεων με τον τεχνικό εξοπλισμό, για τη διε¬ 
νέργεια των ερευνητικών προγραμμάτων. Χώροι θεω¬ 
ρούνται επίσης το γραφείο του διευθυντή, καθώς και 
κάθε άλλος χώρος που διατίθεται για τη λειτουργία 
του. Στο χώρο εγκατάστασης τοποθετείται πινακίδα 
με τον τίτλο του εργαστηρίου. 

Αρθρο 6 
Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Δημοκρί- 
τειου Πανεπιστημίου Θράκης. Το ωράριο εργασίας του 
προσωπικού είναι αυτό το οποίο προβλέπεται για κάθε 
κατηγορία, από τον εσωτερικό κανονισμό λειτουργίας 
του (άρθρο 5 παρ. 3δ του Ν. 2083/1992). 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί, και καθορίζει μέσα στα πλαίσια της 
αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει 
λειτουργία του εργαστηρίου, τη χρησιμοποίηση οργά¬ 
νων και υλικών, την παραμονή των εργαζομένων (προ¬ 
σωπικού, φοιτητών, επισκεπτών), στους χώρους όπου 
τηρούνται ειδικοί κανόνες ασφαλείας που αποσκοπούν 
στην προφύλαξη της υγείας και αρτιμέλειας των εργα¬ 
ζομένων, καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του εργαστη¬ 
ρίου ή άλλους ερευνητές που έχουν ειδική επί των 
οργάνων αυτών εκπαίδευση και εξουσιοδότηση από 
τον Διευθυντή. Κινητά όργανα και σκεύη, τα οποία 
παραδίδονται για τη διεξαγωγή εργασιών επιστρέφο- 
νται, μετά τη χρησιμοποίηση τους, στην κατάσταση 
που είχαν παραδοθεί. 

5. Η πρόσληψη διακεκριμένων επιστημόνων σε τομείς 
σχετικούς με τις διδακτικές και ερευνητικές δραστη¬ 
ριότητες του εργαστηρίου, στην περίπτωση που είναι 
δυνατή κατά τις ισχύουσες διατάξεις, ενεργείται κατό¬ 
πιν εισηγήσεως του Διευθυντή από τα αρμόδια όργανα 
του τμήματος και του Πανεπιστημίου. 

6. Στο εργαστήριο έχουν δικαίωμα εκτέλεσης πει¬ 
ραματικών εργασιών των Καθηγητών και Λεκτόρων 
του εργαστηρίου αποκλειστικά ή σε συνεργασία με 
τους Καθηγητές και Λέκτορες του τμήματος ή άλλους 
ερευνητές, εφόσον το αντικείμενο της έρευνας είναι 
σχετικό με τις δραστηριότητες του εργαστηρίου. Για 
την εκτέλεση πειραματικής εργασίας, από ερευνητές, 
οι οποίοι δεν είναι μέλη του εργαστηρίου, χορηγείται 
άδεια ύστερα από σχετική αίτηση, στην οποία αναφέρο- 
νταί: ο σκοπός της εργασίας, το χρονοδιάγραμμά της, 
η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογι¬ 
σμός της δαπάνης που απαιτείται. 

Αρθρο 7 

Έσοδα 

Το Εργαστήριο θα λειτουργεί αποκλειστικά με ίδιους 
πόρους και δε θα βαρύνει τον Προϋπολογισμό του Ιδρύ¬ 
ματος, σύμφωνα με το άρθρο 96 του Ν. 4310/2014. 

Τα έσοδα του εργαστηρίου προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α' 53). 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του Εργαστηρίου. 

Αρθρο 8 

Τηρούμενα βιβλία 

Γ ια τις ανάγκες του εργαστηρίου τηρούνται τα ακό¬ 
λουθα βιβλία και στοιχεία (σε ψηφιακή και/ή σε έντυπη 
μορφή): ^ 

• Βιβλίο εξοπλισμού και αναλωσίμων 

• Πρωτόκολλο εισερχόμενης-εξερχόμενης αλληλο- 
γραφίας/εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Αρχείο ερευνητικών προγραμμάτων 

• Κατάλογος επιστημονικών βιβλίων, περιοδικών και 
οργάνων, 

• Βιβλίο μεταβολών προσωπικού 


Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που προβλέπεται από 
ειδικές διατάξεις ή κρίνεται απαραίτητο σε αναλογική 
ή ψηφιακή μορφή. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-*- 

Αριθμ. Α397 (2) 

Ίδρυση Εργαστηρίου με τίτλο «Εργαστήριο Γεωλογίας - 
Γεωγραφίας» στο Παιδαγωγικό Τμήμα Δημοτικής Εκ¬ 
παίδευσης του Δημοκρίτειου Πανεπιστημίου Θρά¬ 
κης και Καθορισμός του εσωτερικού του κανονισμού. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195), 

ϋ. του άρθρου 8 του Ν. 4009/2011 (Α' 195/6-9-2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

μι. της παρ. 24 του άρθρου 80 του Ν. 4009/2011, όπως 
προστέθηκε με το άρθρο 96 του Ν. 4310/2014 (Α' 258/ 
8-12-2014) «Ερευνα Τεχνολογική Ανάπτυξη και Καινοτο¬ 
μία και άλλες διατάξεις», 

ίν. της παρ. 2 περ. γ του άρθρου 5 του Ν. 4009/2011. 

2. Το με αριθ. 849/15.6.2015 (Α5889/17.6.2015) έγγραφο 
του Παιδαγωγικού Τμήματος Δημοτικής Εκπαίδευσης 
του Δ.Π.Θ. 

3. Την αριθ. 26/10/18.6.2015 (Α5889/2.7.2015), απόφαση της 
Συγκλήτου του Δημοκρίτειου Πανεπιστημίου Θράκης. 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Δημοκρίτειου Πανεπιστημίου 
Θράκης σύμφωνα με το από 17.6.2015 υπηρεσιακό σημείω¬ 
μα της Διεύθυνσης Οικονομικής Διαχείρισης του Δημο- 
κρίτειου Πανεπιστημίου Θράκης στο οποίο αναφέρεται 
ότι το Εργαστήριο θα λειτουργεί με ιδίους πόρους και 
δεν θα επιβαρύνει τον προϋπολογισμό του Δ.Π.Θ. (άρθρο 
90 του κώδικα Νομοθεσίας για την Κυβέρνηση και τα 
Κυβερνητικά όργανα του Π.δ. 63/2005), αποφασίζουμε: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ 

«ΕΡΓΑΣΤΗΡΙΟ ΓΕΩΛΟΓΙΑΣ - ΓΕΩΓΡΑΦΙΑΣ» 

Αρθρο 1 

Ίδρυση 

Ιδρύεται στον Τομέα θετικών Επιστημών του Παιδα¬ 
γωγικού Τμήματος Δημοτικής Εκπαίδευσης του Δήμο- 

κρίτειου Πανεπιστημίου Θράκης το Εργαστήριο « Γεω- 
λογίας - Γεωγραφίας». 

Αρθρο 2 

Εσωτερικός Κανονισμός 

Ο εσωτερικός κανονισμός λειτουργίας του εργαστη¬ 
ρίου καθορίζεται με τα επόμενα άρθρα. 

Άρθρο 3 

Σκοπός και επιμέρους στόχοι 

Το Εργαστήριο έχει ως σκοπό τη μελέτη και έρευνα 
σε προπτυχιακό και μεταπτυχιακό επίπεδο θεμάτων 
σχετικών με τη Γεωλογία, τη Γεωγραφία και τη διδα¬ 
κτική τους στην Ελλάδα και στο εξωτερικό. 

Επιμέρους στόχοι του Εργαστηρίου αποτελούν: 

• Η συλλογή, ταξινόμηση Γεωλογικών δειγμάτων (ΠΕ¬ 
ΤΡΩΜΑΤΩΝ - ΟΡΥΚΤΩΝ - ΑΠΟΛΙΘΩΜΑΤΩΝ), διάδοση 
και προβολή στην εκπαιδευτική διαδικασία 

• Η διάδοση της γεωπολιτιστικής κληρονομιάς (Γεώ- 
τοποι-Γεωλογική, Γεωμορφολογική Κληρονομιά) και 
ανάδειξή της τόσο στην Α' βάθμια εκπαίδευση (μαθη- 
τές/-τριες)) όσο και στην Γ' βάθμια (φοιτητές - μελλο¬ 
ντικούς εκπαιδευτικούς) 

• Η κατάρτιση φοιτητών αλλά και εκπαιδευτικών σε 
θέματα Γεωλογίας, Φυσικής Γεωγραφίας, Χαρτογρα¬ 
φίας και αντίστοιχου εκπαιδευτικού υλικού και καθώς 
και αντίστοιχων μοντέλων διδασκαλίας 

• Η διεξαγωγή σχετικών ερευνών 

• Η καταγραφή και συγκέντρωση σχολικών εγχειρι¬ 
δίων και Αναλυτικών Προγραμμάτων της ελληνικής και 
διεθνούς εκπαίδευσης 

• Η ανάδειξη και διατήρηση Εκπαιδευτικού Γεωλογικού 
υλικού σχετικού με τη Γεωεκπαίδευση 

• Η διοργάνωση Σεμιναρίων για μεταπτυχιακούς φοι¬ 
τητές 

• Η διοργάνωση επιστημονικών Ημερίδων - Συνεδρίων με 
θέματα Γεωλογίας-Γεωγραφίας και της διδασκαλίας τους 

• Η διοργάνωση επιμορφωτικών και παιδαγωγικών 
πράξεων για εκπαιδευτικούς της πρωτοβάθμιας και 
δευτεροβάθμιας εκπαίδευσης 

• Η ίδρυση και λειτουργία ΓΕΩ-Μουσείου Παιδείας 
και Εκπαίδευσης 

Αρθρο 4 
Προσωπικό 

Το προσωπικό του Εργαστηρίου απαρτίζεται από 
Καθηγητές και Λέκτορες του Παιδαγωγικού Τμήματος 
Δημοτικής Εκπαίδευσης, Καθηγητές και Λέκτορες του 
Τμήματος Επιστημών Αγωγής στην Προσχολική Ηλικία 
του Δημοκρίτειου Πανεπιστημίου Θράκης που το γνω¬ 
στικό τους αντικείμενο εμπίπτει στους στόχους του 
Εργαστηρίου, καθώς και μέλη ΕΔΙΠ και λοιπό επιστη¬ 
μονικό προσωπικό που τοποθετείται σε αυτό. 

Αρθρο 5 

Διοίκηση 

1. Το Εργαστήριο διευθύνεται από Καθηγητή του 
Τμήματος με συναφές γνωστικό αντικείμενο προς το 
Εργαστήριο. 

2. Ο Διευθυντής ασκεί τις αρμοδιότητες που ορίζο¬ 
νται στο άρθρο 7 του Ν. 1268/1982 σε συνδυασμό με τις 
διατάξεις της παρ. 5α του άρθρου 80 του Ν. 4009/2011 
(Α' 195) και επιπλέον: 


α) συντονίζει το διδακτικό και ερευνητικό έργο σε 
προπτυχιακό και μεταπτυχιακό επίπεδο, 

β) καταρτίζει και υποβάλλει στα αρμόδια όργανα το 
ετήσιο πρόγραμμα λειτουργίας του Εργαστηρίου και 
μεριμνά για την τήρησή του, 

γ) μεριμνά για την οικονομική διαχείριση των εσόδων 
του Εργαστηρίου, 

δ) μεριμνά για τη στελέχωση του Εργαστηρίου με το 
αναγκαίο προσωπικό, 

ε) εισηγείται τους υπεύθυνους αναλωσίμων υλικών 
και του κινητού εξοπλισμού. 

Αρθρο 6 
Λειτουργία 

1. Το ωράριο εργασίας του προσωπικού του Εργαστη¬ 
ρίου είναι αυτό που προβλέπεται από τις κείμενες δια¬ 
τάξεις για κάθε κατηγορία. Το Εργαστήριο λειτουργεί 
κατά τις εργάσιμες μέρες και ώρες. 

2. Ο Διευθυντής έχει την ευθύνη για το Εργαστήριο, 
τη χρησιμοποίηση των οργάνων και υλικών που ανήκουν 
σε αυτό, καθώς και την προστασία των οργάνων και 
εγκαταστάσεων από βλάβες. 

3. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σχετικούς με τις διδακτικές και ερευνητικές δραστη¬ 
ριότητες του Εργαστηρίου σύμφωνα με το άρθρο 18, 
παρ. 2 του Ν. 1268 και θα ασχολούνται με την έρευνα ή 
οργάνωση του εργαστηρίου. 

4. Ο Διευθυντής μπορεί να αναθέτει σε μέλος του Ερ¬ 
γαστηρίου τη διοικητική και γραμματειακή υποστήριξη 
του Εργαστηρίου. 

Αρθρο 7 
Πόροι 

Το Εργαστήριο θα λειτουργεί αποκλειστικά με ίδιους 
πόρους και δε θα βαρύνει τον Προϋπολογισμό του Ιδρύ¬ 
ματος, σύμφωνα με το άρθρο 96 του Ν. 4310/2014. 

Αρθρο 8 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο Πρωτοκόλλου 

• Αρχείο εγγράφων 

• Φάκελος περιουσιακών στοιχειών 

• Φάκελος οικονομικών στοιχειών για κάθε έτος 

• Κατάλογος επιστημονικών βιβλίων, περιοδικών και 
οργάνων 

• Αρχείο ερευνητικών προγραμμάτων 

• Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Αρθρο 9 

Χώρος εγκατάστασης 

Χώρος εγκατάστασης του Εργαστηρίου είναι αυτός 
που παραχωρείται από το Π.Τ.Δ.Ε. του Δ.Π.Θ. για τη 
διεξαγωγή του έργου του. Στο χώρο εγκατάστασης 
υπάρχει σχετική πινακίδα με τον τίτλο του Εργαστηρίου 
και το ονοματεπώνυμο του Διευθυντή. 

Αρθρο 10 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. Α396 (3) 

Ιδρυση Εργαστηρίου με τίτλο «Εργαστήριο Ιστορίας 
της Παιδείας και της Εκπαίδευσης» στο Παιδαγωγι¬ 
κό Τμήμα Δημοτικής Εκπαίδευσης του Δημοκρίτειου 
Πανεπιστημίου Θράκης και Καθορισμός του εσωτε¬ 
ρικού του κανονισμού. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195), 

ϋ. του άρθρου 8 του Ν. 4009/2011 (Α' 195/6-9-2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

μι. της παρ. 24 του άρθρου 80 του Ν. 4009/2011, όπως 
προστέθηκε με το άρθρο 96 του Ν. 4310/2014 (Α' 258/ 
8-12-2014) «Ερευνα Τεχνολογική Ανάπτυξη και Καινοτο¬ 
μία και άλλες διατάξεις», 

ίν. της παρ. 2 περ. γ του άρθρου 5 του Ν. 4009/2011. 

2. Το με αριθ. 847/15-6-2015 (Α5888/17-6-2015) έγγραφο του 
Παιδαγωγικού Τμήματος Δημοτικής Εκπαίδευσης του Δ.Π.Θ. 

3. Την αριθ. 25/10/18 Ιουνίου 2015 (Α5888/2-7-2015), από¬ 
φαση της Συγκλήτου του Δημοκρίτειου Πανεπιστημίου 
Θράκης. 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Δημοκρίτειου Πανεπιστημί¬ 
ου Θράκης σύμφωνα με το από 17-6-2015 υπηρεσιακό 
σημείωμα της Διεύθυνσης Οικονομικής Διαχείρισης του 
Δημοκρίτειου Πανεπιστημίου Θράκης στο οποίο αναφέ- 
ρεται ότι το Εργαστήριο θα λειτουργεί με ίδιους πόρους 
και δεν θα επιβαρύνει τον προϋπολογισμό του Δ.Π.Θ. 
(άρθρο 90 του κώδικα Νομοθεσίας για την Κυβέρνηση και 
τα Κυβερνητικά όργανα του Π.δ. 63/2005), αποφασίζουμε: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ 

«ΕΡΓΑΣΤΗΡΙΟ ΙΣΤΟΡΙΑΣ ΤΗΣ ΠΑΙΔΕΙΑΣ 
ΚΑΙ ΤΗΣ ΕΚΠΑΙΔΕΥΣΗΣ» 

Άρθρο 1 

Ίδρυση 

Ιδρύεται στον Τομέα Παιδαγωγικής και Ψυχολογίας 
του Παιδαγωγικού Τμήματος Δημοτικής Εκπαίδευσης 
του Δημοκρίτειου Πανεπιστημίου Θράκης το Εργαστή¬ 
ριο «Ιστορίας της Παιδείας και της Εκπαίδευσης». 

Αρθρο 2 

Εσωτερικός Κανονισμός 

Ο εσωτερικός κανονισμός λειτουργίας του εργαστη¬ 
ρίου καθορίζεται με τα επόμενα άρθρα. 


Άρθρο 3 

Σκοπός και επιμέρους στόχοι 

Το Εργαστήριο έχει ως σκοπό τη μελέτη και έρευνα 
σε προπτυχιακό και μεταπτυχιακό επίπεδο θεμάτων 
σχετικών με την Ιστορία της Παιδείας, την αγωγής και 
εκπαίδευσης στην Ελλάδα και στο εξωτερικό. 

Επιμέρους στόχοι του Εργαστηρίου αποτελούν: 

• Η συγκέντρωση, ταξινόμηση, διάδοση και προβολή 
ιστορικών εκπαιδευτικών τεκμηρίων 

• Η διάδοση πολιτισμικής κληρονομιάς στον Τομέα 
Παιδείας, αγωγής και εκπαίδευσης 

• Η κατάρτιση φοιτητών αλλά και εκπαιδευτικών σε 
ζητήματα καταγραφής, συντήρησης αρχειακού υλικού 
των ελληνικών σχολείων 

• Η διεξαγωγή σχετικών ερευνών 

• Η καταγραφή και συγκέντρωση σχολικών εγχειρι¬ 
δίων και Αναλυτικών Προγραμμάτων της ελληνικής και 
διεθνούς εκπαίδευσης 

• Η ανάδειξη και διατήρηση αρχειακού υλικού σχετικό 
με την τοπική εκπαιδευτική Ιστορία 

• Η διοργάνωση Σεμιναρίων για μεταπτυχιακούς φοιτητές 

• Η διοργάνωση επιστημονικών Συνεδρίων, διαλέξεων, 
ημερίδων, συμποσίων, με θέματα Ιστορίας της παιδείας, 
αγωγής και εκπαίδευσης 

• Η συνεργασία με άλλα ακαδημαϊκά ιδρύματα, ερευ¬ 
νητικά κέντρα, ελληνική ή της αλλοδαπής των οποίων 
οι επιστημονικοί στόχοι συμπίπτουν 

• Η ανάδειξη του Αρχείου της Ζαριφείου Παιδαγωγι¬ 
κής Ακαδημίας Αλεξανδρούπολης 

• Η έκδοση επιστημονικού περιοδικού που θα δημο¬ 
σιεύει έντυπα ή ηλεκτρονικά επιστημονικές σχετικές 
εργασίες 

• Η διοργάνωση επιμορφωτικών και παιδαγωγικών 
πράξεων για εκπαιδευτικούς της πρωτοβάθμιας και 
δευτεροβάθμιας εκπαίδευσης 

• Η ίδρυση και λειτουργία Μουσείου Παιδείας και 
Εκπαίδευσης. 

Άρθρο 4 
Προσωπικό 

Το προσωπικό του Εργαστηρίου απαρτίζεται από 
Καθηγητές και Λέκτορες του Παιδαγωγικού Τμήμα¬ 
τος Δημοτικής Εκπαίδευσης, Καθηγητές και Λέκτο¬ 
ρες του Τμήματος Επιστημών Αγωγής στην Προσχο- 
λική Ηλικία του Δημοκρίτειου Πανεπιστημίου Θράκης 
που το γνωστικό τους αντικείμενο εμπίπτει στους 
στόχους του Εργαστηρίου, καθώς και μέλη ΕΔΙΠ και 
λοιπό επιστημονικό προσωπικό που τοποθετείται 
σε αυτό. 

Άρθρο 5 

Διοίκηση - Αρμοδιότητες 

1. Το Εργαστήριο διευθύνεται από Καθηγητή του 
Τμήματος με συναφές γνωστικό αντικείμενο προς το 
Εργαστήριο. 

2. Ο Διευθυντής ασκεί τις αρμοδιότητες που ορίζο¬ 
νται στο άρθρο 7 του Ν. 1268/1982 σε συνδυασμό με τις 
διατάξεις της παρ. 5α του άρθρου 80 του Ν. 4009/2011 
(Α' 195) και επιπλέον: 

α) συντονίζει το διδακτικό και ερευνητικό έργο σε 
προπτυχιακό και μεταπτυχιακό επίπεδο, 

β) καταρτίζει και υποβάλλει στα αρμόδια όργανα το 
ετήσιο πρόγραμμα λειτουργίας του Εργαστηρίου και 
μεριμνά για την τήρησή του, 

γ) μεριμνά για την οικονομική διαχείριση των εσόδων 
του Εργαστηρίου, 

δ) μεριμνά για τη στελέχωση του Εργαστηρίου με το 
αναγκαίο προσωπικό, 

ε) εισηγείται τους υπεύθυνους αναλωσίμων υλικών 
και του κινητού εξοπλισμού. 

Άρθρο 6 

Εγκατάσταση-Λειτουργία 

1. Το ωράριο εργασίας του προσωπικού του Εργα¬ 
στηρίου είναι αυτό που προβλέπεται από τις κείμενες 
διατάξεις για κάθε κατηγορία. Το Εργαστήριο λειτουρ¬ 
γεί κατά τις εργάσιμες μέρες και ώρες σύμφωνα με τον 
κανονισμό του Πανεπιστημίου. 

2. Ο Διευθυντής έχει την ευθύνη για το Εργαστήριο, 
τη χρησιμοποίηση των οργάνων και υλικών που ανήκουν 
σε αυτό, καθώς και την προστασία των οργάνων και 
εγκαταστάσεων από βλάβες. 

3. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σχετικούς με τις διδακτικές και ερευνητικές δραστη¬ 
ριότητες του Εργαστηρίου σύμφωνα με το άρθρο 18, 
παρ. 2 του Ν. 1268 και θα ασχολούνται με την έρευνα ή 
οργάνωση του εργαστηρίου. 

4. Ο Διευθυντής μπορεί να αναθέτει σε μέλος του Ερ¬ 
γαστηρίου τη διοικητική και γραμματειακή υποστήριξη 
του Εργαστηρίου. 

Άρθρο 7 
Πόροι 

Το Εργαστήριο θα λειτουργεί αποκλειστικά με ίδιους 
πόρους και δε θα βαρύνει τον Προϋπολογισμό του Ιδρύ¬ 
ματος, σύμφωνα με το άρθρο 96 του Ν. 4310/2014. 

Άρθρο 8 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο Πρωτοκόλλου 

• Αρχείο εγγράφων 

• Φάκελος περιουσιακών στοιχειών 

• Φάκελος οικονομικών στοιχειών για κάθε έτος 

• Κατάλογος επιστημονικών βιβλίων, περιοδικών και 
οργάνων 

• Αρχείο ερευνητικών προγραμμάτων 

• Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Άρθρο 9 

Χώρος εγκατάστασης 

Χώρος εγκατάστασης του Εργαστηρίου είναι αυτός 
που παραχωρείται από το Π.Τ.Δ.Ε. του Δ.Π.Θ. για τη 
διεξαγωγή του έργου του. Στο χώρο εγκατάστασης 
υπάρχει σχετική πινακίδα με τον τίτλο του Εργαστηρίου 
και το ονοματεπώνυμο του Διευθυντή. 

Άρθρο 10 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. Α398 (4) 

Ιδρυση Εργαστηρίου με τίτλο «Εργαστήριο έρευνας και 
διδασκαλίας της ελληνικής γλώσσας» στο Παιδαγω¬ 
γικό Τμήμα Δημοτικής Εκπαίδευσης του Δημοκρί- 
τειου Πανεπιστημίου Θράκης και Καθορισμός του 
εσωτερικού του κανονισμού. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195), 

ϋ. του άρθρου 8 του Ν. 4009/2011 (Α' 195/6-9-2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

ΙίΙ. της παρ. 24 του άρθρου 80 του Ν. 4009/2011, όπως 
προστέθηκε με το άρθρο 96 του Ν. 4310/2014 (Α' 258/ 
8-12-2014) «Ερευνα Τεχνολογική Ανάπτυξη και Καινοτο¬ 
μία και άλλες διατάξεις», 

ιν. της παρ. 2 περ. γ του άρθρου 5 του Ν. 4009/2011. 

2. Το με αριθ. 848/15-6-2015 (Α5892/17-6-2015) έγγραφο του 
Παιδαγωγικού Τμήματος Δημοτικής Εκπαίδευσης του Δ.Π.Θ. 

3. Την αριθμ. 24/10/18 Ιουνίου 2015 (Α5892/2-7-2015), 
απόφαση της Συγκλήτου του Δημοκρίτειου Πανεπιστη¬ 
μίου Θράκης. 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Δημοκρίτειου Πανεπιστημίου 
Θράκης σύμφωνα με το από 17.6.2015 υπηρεσιακό σημείω¬ 
μα της Διεύθυνσης Οικονομικής Διαχείρισης του Δημο- 
κρίτειου Πανεπιστημίου Θράκης στο οποίο αναφέρεται 
ότι το Εργαστήριο θα λειτουργεί με ιδίους πόρους και 
δεν θα επιβαρύνει τον προϋπολογισμό του Δ.Π.Θ. (άρθρο 
90 του κώδικα Νομοθεσίας για την Κυβέρνηση και τα 
Κυβερνητικά όργανα του Π.δ. 63/2005), αποφασίζουμε: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ 

«ΕΡΓΑΣΤΗΡΙΟ ΕΡΕΥΝΑΣ ΚΑΙ ΔΙΔΑΣΚΑΛΙΑΣ 
ΤΗΣ ΕΛΛΗΝΙΚΗΣ ΓΛΩΣΣΑΣ» 

Αρθρο 1 

Ίδρυση 

Ιδρύεται στον Τομέα Ανθρωπιστικών και Κοινωνικών Επι¬ 
στημών του Παιδαγωγικού Τ μήματος Δημοτικής Εκπαίδευ¬ 
σης του Δημοκρίτειου Πανεπιστημίου Θράκης το Εργα- 
στήριο'Ερευνας και διδασκαλίας της Ελληνικής Γλώσσας. 

Αρθρο 2 

Εσωτερικός Κανονισμός 

Ο εσωτερικός κανονισμός λειτουργίας του εργαστη¬ 
ρίου καθορίζεται με τα επόμενα άρθρα. 

Άρθρο 3 
Σκοπός 

Το εργαστήριο έχει ως σκοπό την κάλυψη σε προ¬ 
πτυχιακό και μεταπτυχιακό επίπεδο των διδακτικών 
και ερευνητικών αναγκών του Παιδαγωγικού Τμήματος 
Δημοτικής Εκπαίδευσης, σε θέματα που εμπίπτουν στα 
αντικείμενα του εργαστηρίου, όπως αυτά προσδιορί¬ 
ζονται στην προηγούμενη παράγραφο, β. Τη συνεργα¬ 
σία κάθε μορφής με κέντρα ερευνών και ακαδημαϊκά 
ιδρύματα της ημεδαπής και της αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται. 

Ειδικότεροι στόχοι του “Εργαστηρίου έρευνας και δι¬ 
δασκαλίας της Ελληνικής γλώσσας” (ΕΕΓ) είναι οι εξής: 

Α) Στον τομέα της Ελληνικής ως μητρικής γλώσσας: 

1. Η συγχρονική και διαχρονική μελέτη και περιγραφή 
της Ελληνικής γλώσσας (π.χ. με τη συγκρότηση ομάδων 
εργασίας, με τη συνεργασία ειδικών επιστημόνων, με 
την πραγματοποίηση συνεδρίων, ημερίδων, επιστημο¬ 
νικών συναντήσεων κ.λπ.). 

2. Η σύνταξη και παραγωγή διδακτικού υλικού και η 
ανάπτυξη μεθόδων και τεχνικών διδασκαλίας. 

3. Η έκδοση επιστημονικών συγγραμμάτων και η διεξα¬ 
γωγή σεμιναρίων που απευθύνονται σε εκπαιδευτικούς 
της Πρωτοβάθμιας Εκπαίδευσης. 

4. Ο εμπλουτισμός της διδασκαλίας μέσω του θεά¬ 
τρου, του θεατρικού παιχνιδιού και της λογοτεχνίας. 

5. Ο σχεδιασμός καινοτόμων δράσεων εντός του σχο¬ 
λείου για την καλλιέργεια της φιλαναγνωσίας. 

6. Η εκπαίδευση και καλλιέργεια των αυριανών εκπαι¬ 
δευτικών γύρω από τις πολιτιστικές δράσεις. 

Β) Στον τομέα της διδασκαλίας της Ελληνικής ως 
δεύτερης ή ξένης γλώσσας: 

1. Η άσκηση των φοιτητών και φοιτητριών του Π.Τ.Δ.Ε. 
του Δ.Π.Ο. και η επιμόρφωση εκπαιδευτικών σε μεθό¬ 
δους και τεχνικές διδασκαλίας της Ελληνικής ως δεύ¬ 
τερης ή ξένης γλώσσας. 

2. Η παραγωγή διδακτικού υλικού κατάλληλου για τη 
διδασκαλία της Ελληνικής ως δεύτερης ή ξένης γλώσ¬ 
σας. 

3. Η Διδασκαλία της Ελληνικής σε ομογενείς ή αλλο¬ 
γενείς φοιτητές/τριες του Π.Τ.Δ.Ε. του Δ.Π.Ο. των οποίων 
η μητρική γλώσσα δεν είναι η Ελληνική. 

4. Η διδασκαλία της Ελληνικής κατά τους θερινούς 
μήνες σε σεμιναριακά μαθήματα ειδικά για ενήλικους 
επισκέπτες/τριες ή νέους και νέες από ξένες χώρες 
(φοιτητές/τριες, εργαζόμενους/ες κ.ά.). 

5. Η έκδοση επιστημονικών συγγραμμάτων και η διεξα¬ 
γωγή σεμιναρίων που απευθύνονται σε εκπαιδευτικούς 
της Πρωτοβάθμιας Εκπαίδευσης. 

Άρθρο 4 
Προσωπικό 

Το εργαστήριο στελεχώνεται από Καθηγητές και 
Λέκτορες του Παιδαγωγικού Τμήματος Δημοτικής Εκ¬ 
παίδευσης του Δημοκρίτειου Πανεπιστημίου Θράκης, 
που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα 
του εργαστηρίου, από μέλη του Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.), καθώς και από μέλη 
του λοιπού επιστημονικού προσωπικού και του διοικη¬ 
τικού προσωπικού που τοποθετούνται στο εργαστήριο 
σύμφωνα με τις ισχύουσες διατάξεις. 


Άρθρο 5 

Διοίκηση - Αρμοδιότητες 

1. Το εργαστήριο διευθύνεται από Καθηγητή του 
Παιδαγωγικού Τμήματος Δημοτικής Εκπαίδευσης του 
Δημοκρίτειου Πανεπιστημίου Θράκης που ορίζεται με 
τη διαδικασία που ορίζουν οι διατάξεις του άρθρου 28 
παρ. 22 του Ν. 2083/1992 (Α' 159), όπως ισχύει κάθε φορά 
σε συνδυασμό με τις διατάξεις της παρ. 5α του άρθρου 
80 του Ν. 4009/2011 (Α' 195). 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του Ν. 1268/1982 σε συνδυασμό με τις 
διατάξεις της παρ. 5α του άρθρου 80 του Ν. 4009/2011 
(Α' 195), μεταξύ των οποίων περιλαμβάνονται ο συντο¬ 
νισμός του διδακτικού (προπτυχιακού - μεταπτυχιακού) 
και ερευνητικού έργου του εργαστηρίου, η κατάρτιση 
και υποβολή στη Συνέλευση του Τμήματος του ετήσιου 
προγράμματος λειτουργίας του εργαστηρίου και η μέ¬ 
ριμνα για την τήρησή του, η μέριμνα για τη στελέχωση, 
την οικονομική διαχείριση και την κατανομή των χώρων 
του εργαστηρίου, η εισήγηση στη Συνέλευση του Τμή¬ 
ματος για το ορισμό των υπευθύνων για τα αναλώσιμα 
υλικά και τον κινητό εξοπλισμό και η υπογραφή κάθε 
εγγράφου που διακινεί το εργαστήριο. 

Αρθρο 6 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Δημοκρί- 
τειου Πανεπιστημίου Θράκης και σε χώρους που παρα- 
χωρούνται σ’ αυτό για την εγκατάσταση των οργάνων 
και του λοιπού τεχνικού εξοπλισμού που είναι αναγκαίος 
για τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύ- 
ουσες διατάξεις η πρόσληψη επιστημόνων σε τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του διευθυντή του εργαστηρίου στα αρμόδια 
όργανα του τμήματος. 

Αρθρο 7 

Έσοδα 

Το Εργαστήριο θα λειτουργεί αποκλειστικά με 
ίδιους πόρους και δε θα βαρύνει τον Προϋπολογι- 

σμό του Ιδρύματος, σύμφωνα με το άρθρο 96 του 
Ν. 4310/2014. 

Πιο συγκεκριμένα τα έσοδα του εργαστηρίου προ¬ 
έρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων, 
β. Την διάθεση ερευνητικών και εν γένει επιστημονικών 
προϊόντων, 

γ. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53), 
δ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου και 
στ. Από κάθε άλλη νόμιμη πηγή. 

Άρθρο 8 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 


περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, πρωτόκολλο εισερχομένων και εξερχόμενων εγ¬ 
γράφων. Με απόφαση του διευθυντή μπορεί να τηρείται 
και κάθε άλλο βιβλίο ή στοιχείο που προβλέπεται από 
ειδικές διατάξεις. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

